ປືກສາຫາລືກ່ຽວກັບການກະກຽມ ຈັດກອງປະຊຸມຮ່ວມ ຂອງ ສອງສະມາຄົມ ລາວ - ໄທ ແລະ ໄທ - ລາວ
ໃນຕອນເຊົ້າວັນທີ 15 ມີນາ 2018 ນີ້, ຢູ່ທີ່ຫ້ອງປະຊຸມຫ້ອງວ່າການແຂວງໄຊຍະບູລີ ຈັດກອງປະຊຸມປືກສາຫາລືກ່ຽວກັບການກະກຽມຈັດກອງປະຊຸມຮ່ວມ ຂອງສອງສະມາຄົມ ລາວ - ໄທ ແລະ ໄທ - ລາວ ເພື່ອມິດຕະພາບ ປະຈໍາປີ 2018 ໂດຍມີທ່ານເລຂາທີການສະມາຄົມທັງສອງຝ່າຍ ພ້ອມດ້ວຍພະແນກການທີ່ກ່ຽວຂ້ອງຂອງແຂວງເຂົ້າຮ່ວມ.
ໃນພິທີທ່ານ ບຸນຍັງ ໄຊຊະນະວົງ ຫົວໜ້າກົມພົວພັນສາກົນອົງການຈັດຕັ້ງມະຫາຊົນ, ຄະນະພົວພັນຕ່າງປະເທດສູນກາງພັກ ໄດ້ລາຍງານຈຸດປະສົງກ່ຽວກັບການກະກຽມການຈັດກອງປະຊຸມຮ່ວມ ຂອງສອງສະມາຄົມ ລາວ - ໄທ ແລະ ໄທ - ລາວ ແມ່ນຈະໄດຈັດຂື້ນທຸກໆປີ, ແຕ່ລະປີຜັດປ່ຽນກັນເປັນເຈົ້າພາບ. ປີ 2017 ທີ່ຜ່ານມາ ແມ່ນຝ່າຍໄທເປັນເຈົ້າພາບ ຈັດຢູ່ຈັງຫວັດຫົວຫີນ ຣາຊະອານາຈັກໄທ, ສໍາລັບປະຈໍາປີ 2018 ນີ້, ແມ່ນຝ່າຍລາວເປັນເຈົ້າພາບ, ເຊີ່ງທັງສອງສະມາຄົມໄດ້ເຫັນດີເປັນເອກະພາບ ຈັດຢູ່ແຂວງໄຊຍະບູລີ ສປປລາວ ໃນເດືອນກັນຍາ 2018. ການຈັດກອງປະຊຸມແຕ່ລະຄັ້ງແມ່ນ ເພື່ອປະເມີນຜົນການຈັດຕັ້ງປະຕິບັດບັນດາກິດຈະກໍາຕ່າງໆ, ການຮ່ວມມືຕ່າງໆ ແລະ ວາງແຜນການໃນຕໍ່ໜ້າຂອງສອງສະມາຄົມ ລາວ - ໄທ ແລະ ໄທ - ລາວ ເພື່ອມິດຕະພາບ. ນອກຈາກນີ້, ກໍ່ມີທອດກະຖິນພະຣາຊະທານ ຂອງເຈົ້າຊີວິດແຫ່ງ ຣາຊະອານາຈັກໄທ ຄັ້ງນີ້ແມ່ນຄັ້ງທີ 2 ສໍາລັບລາດຊະການ ທີ 10 ການທອດກະຖິນແມ່ນມີຫຼາຍກິດຈະກໍາເຊັ່ນ: ພິທີຄົບງັນກະຖິນ, ງານຕະຫຼາດນັດ ສິນຄ້າ ລາວ - ໄທ ແລະ ຫວຽດນາມ, ສິລະປະສະແດງຄອນເສີດ
2018 ນີ້ ແຂວງ ໄຊຍະບູລີ ຈະມີແຫຼ່ງທຶນເພື່ອພັດທະນາ 73,66 ຕື້ກີບ
ເພື່ອຮັບປະກັນເຮັດໃຫ້ວຽກງານຈຸດສຸມຕ່າງໆ ຂອງອົງການປົກຄອງແຂວງ ບັນລຸຕາມຄາດໝາຍເສດຖະກິດທີ່ວາງໄວ້ ແລະ ເປັນການສືບຕໍ່ແກ້ໄຂຄວາມທຸກຍາກຂອງປະຊາຊົນ ຕາມທິດນໍາ 3 ສ້າງ ເພື່ອເຮັດໃຫ້ວຽກງານປົກຄອງທ້ອງຖິ່ນມີຄວາມເຂັ້ມແຂງ, ທັງເປັນເຈົ້າການໃນການຄຸ້ມຄອງລັດ, ຄຸ້ມຄອງເສດຖະກິດ ແລະ ເປັນການກະຕຸ້ນເສດຖະກິດຂອງແຂວງໃຫ້ຂະຫຍາຍຕົວຢ່າງຕໍ່ເນື່ອງ ຕາມທິດການພັດທະນາແບບຍືນຍົງ ແລະ ສີຂຽວ, ໂດຍການໃຊ້ທ່າແຮງການພັດທະນາ ທີ່ໄດ້ປຽບຢ່າງສົມເຫດສົມຜົນ, ມີຄວາມສົມດູນກັນ ລະຫວ່າງ ການພັດທະນາເສດຖະກິດ ກັບການພັດທະນາທາງດ້ານສັງຄົມ ແລະ ສິ່ງແວດລ້ອມ, ຊຸກຍູ້ສົ່ງເສີມການລົງທຶນຂອງພາກເອກະຊົນທັງພາຍໃນ ແລະ ຕ່າງປະເທດ ເຂົ້າໃນການປຸງແຕ່ງ, ການຜະລິດກະສິກຳສະອາດ ເພື່ອສົ່ງອອກ; ພັດທະນາຫົວໜ່ວຍທຸລະກິດຂະໜາດນ້ອຍ-ຂະໜາດກາງ ໃຫ້ມີຄວາມເຂັ້ມແຂງ, ໄປສົມຄູ່ກັບການ ເພີ່ມທະວີການສົ່ງເສີມການທ່ອງທ່ຽວທາງທຳມະຊາດ ຕິດພັນກັບເອກະລັກ ທີ່ເປັນມູນເຊື່ອຂອງທ້ອງຖິ່ນ.
ອົງການປົກຄອງແຂວງ ໄຊຍະບູລີ ສະຫຼຸບວຽກງານປະຈຳປີ 2017
ກອງປະຊຸມ ອົງການປົກຄອງແຂວງ ໄຊຍະບູລີ ປະຈຳປີ 2017 ໄດ້ໄຂຂຶ້ນໃນຕອນເຊົ້າຂອງວັນທີ 6 ມີນາ ປີນີ້, ທີ່ສະໂມສອນຫ້ອງວ່າການແຂວງ ໄຊຍະບູລີ, ໂດຍການເປັນປະທານຂອງ ທ່ານ ພົງສະຫວັນ ສິດທະວົງ ເຈົ້າແຂວງ ໄຊຍະບູລີ, ມີບັນດາທ່ານ ຮອງເຈົ້າແຂວງ, ຫົວໜ້າພະແນກການ, ເຈົ້າເມືອງ 11 ເມືອງ, ມີລັດວິສາຫະກິດ ແລະ ພະນັກງານວິຊາການພາຍໃນຫ້ອງວ່າການເຂົ້າຮ່ວມ 60 ກວ່າຄົນ.
ໃນວາລະດຳເນີນກອງປະຊຸມ ທ່ານ ເພັງນິລັນ ຄຳພັນເພັງ ຮອງເຈົ້າແຂວງ ໄດ້ຂຶ້ນຜ່ານຮ່າງການຈັດຕັ້ງປະຕິບັດວຽກງານອົງການປົກຄອງແຂວງ ໃນໄລຍະ 1 ປີຜ່ານມາ, ທິດທາງແຜນການປະຈຳປີ 2018 ແລະ ວຽກງານຈຸດສຸມ 3 ເດືອນຕົ້ນປີ 2018, ທ່ານໄດ້ກ່າວວ່າ: ໃນໄລຍະ 1 ປີຜ່ານມາ, ໂດຍພາຍໃຕ້ການຊີ້ນຳ-ນໍາພາ ຂອງພັກ ແລະ ລັດຖະບານ, ຄະນະພັກແຂວງ, ອົງການປົກຄອງທຸກຂັ້ນ ສະມາຊິກພັກ, ພະນັກງານ-ລັດຖະກອນ ແລະ ປະຊາຊົນບັນດາເຜົ່າ ໄດ້ມີຄວາມເຊື່ອໝັ້ນຕໍ່ການນໍາພາຂອງພັກ-ລັດ, ມີຄວາມຮັບຜິດຊອບ ຕໍ່ໜ້າທີ່ການເມືອງຂອງຕົນ ເຮັດໃຫ້ແຂວງໄຊຍະບູລີ, ຍັງສືບຕໍ່ມີສະຖຽນລະພາບ ທາງດ້ານການເມືອງ, ສັງຄົມມີຄວາມສະຫງົບ
ທ່ານ ເຈົ້ແຂວງ ໄຊຍະບູລີ ເຂົ້າຮ່ວມ ສະເຫຼີມສະຫຼອງປີທ່ອງທ່ຽວລາວ 2018 ແລະ ບຸນຜີໂຂນ ເມືອງ ປາກລາຍ
ເທດສະການບຸນຜີໂຂນ ເມືອງປາກລາຍ ແຂວງ ໄຊຍະບູລີ ແລະ ປີທ່ອງທ່ຽວລາວ 2018 ໄດ້ເປີດຢ່າງເປັນທາງການໃນວັນທີ 28 ກຸມພາ ນີ້, ທີ່ເດີ່ນກິລາຂອງເມືອງດັ່ງກ່າວ, ເຂົ້າຮ່ວມເປັນກຽດ ແລະ ລັ່ນຄ້ອງເປີດງານໂດຍ ທ່ານ ພົງສະຫວັນ ສິດທະວົງ ເຈົ້າແຂວງ ໄຊຍະບູລີ, ມີການນຳຂອງແຂວງ, ພະແນກການ, ກົມກອງອ້ອມຂ້າງແຂວງ, ເມືອງ, ມີນັກທຸລະກິດຜູ້ປະກອບການ, ແຂກພາຍໃນ ແລະ ຕ່າງປະເທດ ພ້ອມດ້ວຍພໍ່ແມ່ປະຊາຊົນຊາວ ເມືອງ ປາກລາຍ ເຂົ້າຮ່ວມຢ່າງຄັບຄາໜາແໜ້ນ.
ໃນພິທີດັ່ງກ່າວ ທ່ານ ນ ພິມປະໄພ ສຸຂະລາດ ຮອງເຈົ້າເມືອງ ເມືອງ ປາກລາຍ, ປະທານຈັດງານເທດສະການ ບຸນຜີໂຂ ໄດ້ກ່າວວ່າ: ຈຸດປະສົງຂອງການຈັດງານເທດສະການບຸນຜີໂຂນນີ້ ເພື່ອເປັນການສະເຫຼີມສະຫຼອງ ການເປີດປີທ່ອງທ່ຽວລາວ ປີ 2018 ຂອງເມືອງປາກລາຍ, ໂດປະຕິບັດຕາມຮີດ 12 ຄອງ 14 ຂອງຊາວພຸດທະສາດສະໜາທີ່ເຄີຍປະຕິບັດກັນມາ, ທັງເປັນການເຜີຍແຜ່ແນວທາງນະໂຍບາຍຂອງພັກ-ລັດ ກໍ່ຄືຜົນສຳເລັດໃນການສ້າງສາພັດທະນາເມືອງປາກລາຍ, ທາງດ້ານການເມືອງ ເສດຖະກິດ ແລະ ວັດທະນະທຳ-ສັງຄົມ, ລວມທັງບັນດາທ່າແຮງ ແລະ ຄວາມອາດສາມາດໃນການພັດທະນາ, ທັງເປັນການຊຸກຍູ້ປຸກລະດົມຂະບວນການພັດທະນາ ແລະ ສົ່ງເສີມການທ່ອງທ່ຽວເມືອງ ທີ່ຖືເອົາການທ່ອງທ່ຽວທຳມະຊາດ
ທ່ານ ເຈົ້າແຂວງ ໄຊຍະບູລີ ເນັ້ນ ໃຫ້ປະຊາຊົນ ເຂດແຄມຂອງ ຫັນຈາກການປູກເຂົ້າ ມາປູກພືດເປັນສິນຄ້າ
ໃນວັນທີ 22 ກຸມພານີ້ ທ່ານ ພົງສະຫວັນ ສິດທະວົງ ເຈົ້າແຂວງ ໄຊຍະບູລີ ພ້ອມດ້ວຍທີມງານການນໍາຂອງແຂວງ, ເມືອງ ໄຊຍະບູລີ ແລະ ເມືອງ ປາກລາຍ ໄດ້ລົງເຄື່ອນໄຫວ ແລະ ຊຸກຍູ້ປະຊາຊົນ 2 ບ້ານເຂດແຄມຂອງຄື: ບ້ານ ໂພນສີດາ ແລະ ບ້ານ ນາຂອນແກ່ນ ເມືອງ ໄຊຍະບູລີ ໃນການຫັນຈາກການເຮັດໄຮ່ປູກເຂົ້າມາປູກພືດອຸດສາຫະກໍາເປັນສິນຄ້າ. ກ່ອນອື່ນ ທ່ານ ເຈົ້າແຂວງ ພ້ອມທີມງານແມ່ນໄດ້ຮັບຟັງການລາຍງານສະພາບຈຸດພິເສດຂອງສອງບ້ານຈາກນາຍບ້ານທັງສອງບ້ານ, ບ້ານ ໂພນສີດາ ແລະ ບ້ານ ນາຂອນແກ່ນ ເປັນບ້ານທີ່ຢູ່ທາງທິດໃຕ້ຂອງ ເມືອງ ໄຊຍະບູລີ, ມີເຂດແດນຕິດກັບ ເມືອງປາກລາຍ, ບ້ານ ໂພນສີດາ, ມີຄອບຄົວທັງໝົດ 52 ຄອບຄົວ, ພົນລະເມືອງ 312 ຄົນ, ຍິງ 150 ຄົນ, ອາຊີບຕົ້ນຕໍແມ່ນເຮັດສວນປູກເຂົ້າ, ລ້ຽງສັດ ແລະ ຫາເຄື່ອງປ່າຂອງດົງຂາຍ, ບ້ານ ນາຂອນແກ່ນ ມີ 60 ຄອບຄົວ, ມີພົນລະເມືອງ 318 ຄົນ, 151 ຄົນ, ອາຊີບຕົ້ນຕໍແມ່ນເຮັດນາປູກເຂົ້າ, ລ້ຽງສັດ ແລະ ບໍລິການຄ້າຂາຍ, ສະເລ່ຍລາຍຮັບທັງສອງບ້ານ ໄດ້ 6,950,000 ກີບ ຫຼືເທົ່າກັບ 761 ໂດລາສະຫະລັດຕໍ່ຄົນຕໍ່ປີ, ຈາກນັ້ນທ່ານ ເຈົ້າແຂວງກໍ່ໄດ້ໃຫ້ກຽດໂອ້ລົມປະຊາຊົນທັງສອງບ້ານ, ກ່ອນອື່ນ ທ່ານ ເຈົ້າແຂວງ ໄດ້ສັກຖາມແນວຄວາມຄິດຂອງປະຊາຊົນ